de tr en nl nl en en en fr en en fi en nl af nl nl nl af af af en af af nl af af af af af af af af da it lt en de oc en
You are here: Jongste Nuus
Ek moet dit deel, dis so mooi!!!!! Ons almal is menslik, en almal kry seer. Ons het almal ons lesse om uit die lewe te leer. Ons almal wil graag vergifnis he, maar dis soms so moeilik net om jammer te se.
Ons almal het stories, van trane en spyt.
Ons almal het verhale van liefde en verwyt.
Niemand is perfek nie, en nie almal is mooi nie, maar onthou, die lekkerste appels is nie altyd rooi nie. Vergewe en vergeet, is soos bitter en soet, die soet laat jou hart klop en die bitter vergiftig jou bloed. Om kwaad te bly maak niemand dood behalwe jou nie. Dis nie die moeite werd om dinge teen mense te hou nie. Leer om te lewe en ander te laat leef. Leer om na die goeie in die lewe te streef. Daars net een van jou, en net een kort kans om op die ritme van jou geluk, in die lewe te dans. Verlos jouself en begin diep binne rond delf. Maak stupid grappies en lag hardop vir jouself. Daars beter dinge as rykdom en geld. Al bly jy in 'n tent iewers in die veld, dis jou eie keuse maak of breek. Kyk bietjie wat jy in jou binneste wegsteek. Tel op jou kop, hou jou trane vir 'n ander dag. Dink terug aan goeie tye, en mis dit vir 'n slag. Dink aan al die dinge wat jy al behaal het, en buitendien is dit God wat jou lewe bepaal het. Voel die verligting van vergifnis in jou are. Voel die speling van gevoel oor jou hart se snare, Lewe en laat leef, die res kan maar staak, want dis meer as asem haal, wat in jou lewe saakmaak.... 'n mens lewe nie van brood en water alleen nie, En God het jou nie verniet aan die wereld geleen nie....
Hierdie maand moes ek ryp afneem vir ons fotografie klub - wat 'n gesukkel! Daar was eenvoudig net nie een oggend oordentlike ryp gewees nie. Toe, in die laaste week kry ons twee oggende lekker ryp en ek en Zanie vloog de velde in en hier is die resultaat...
Ek was so bevoorreg om Lizanie se dagmoeder te wees vandat sy drie maande oud was. Sy moes baie vinnig leer om hierdie ouma met haar kamera te verdra en gelukkig het sy dit geniet en mettertyd ontaard in 'n fotografiese modelletjie van formaat.
Sy is tot vandag toe gek daaroor om te posseer vir fotos en haar natuurlike talent daarvoor is onmiskenbaar opvallend.  Elke keer as ek van haar fotos op my facebook publiseer, stroom die komplimente in.
Sy het op 30 Junie 2012 ingeskryf vir Mej. Swartgoud in die afdeling vir "Tiny Tots" en het was toe sowaar gekroon as eerste prinses. Baie, baie geluk, ons is almal so baie trots op jou, ouma se Prinses!
My Liefde vir Fotografie
Ek het van kindsbeen 'n passie vir fotografie. Ek dink dit het ontstaan by my liefde vir die buitelewe, God se skepping, al die mooi in die lewe - veral my kinderlewe op die plaas. Dit het alles bygedra en die passie aangevuur.  Dit het ontwikkel in 'n drang om die mooi vas te vang, om dit sodoende behoue te laat bly en dit te deel met ander. Dis maar my beskeie manier om hulde te bring aan ons Vader, om Hom te dank vir al die Blessings in my lewe...
My eerste kamera was 'n gewone ou mik-en-druk en daarmee het ek als vasgevang, van goggatjies tot die skone natuur op die plaas ...ek het met daai einste ou mik-en-druk tot die huisbediende geleer om fotos te neem - ek was nog op laerskool...
Eers in die laat 80's, het ek werklik begin met 'n Canon EOS 5000 en vir amper 10 jaar so aangegaan. My volgende kamera was die Canon EOS 350 D.  Wat 'n wonderlikke kamera is dit nie..sal altyd my gunsteling bly.  Ek het die kamera vreeslik baie gebruik om troufotos te neem...
Verlede jaar  het ek die Canon EOS 1000 D gekry, 'n baie oulike kamera en toe word ek bederf en kry die Canon 7D by my man as geskenk. Deesdae behoort ek aan die fotoklub op Kriel waar ek nou as een ster fotograaf begin. Ek het nog so baie om te leer maar ek wil so veel moontlik leer. My eerste 5 fotos wat ek ingeskryf het het 3 goud en 2 C.O.M gekry! Wat 'n verassing was dit nie! en om te dink ek was so skrikkerig voor die tyd, ek wou glads als los...  Ek wil baie graag daarop fokus om my makro fotografie te verbeter. Ek is mal daaroor om dit wat die oog amper nie kan sien nie, vas te vang.
Ek het saam met my 7D die 120-400mm Sigma lens gekry, wat ek graag op landskap tonele gebruik. Ek het ook 'n 75-300mm Canon lens en 'n 38-76 mm Canon lens. Dan het ek die macro lens van canon EF 100mm 1:2.8 USM saam dit gebruik ek soms Canon se Auto Extension tubes. Ek gebruik ook die Di 622 flash Mark11 power zoom 24-105mm.
Ek wil graag 'n 200mm lens aanskaf vir sport fotos - dit is nou een ding wat ek nog mooi onder die knie wil kry, om goeie aksie fotos te neem...
Kontak my gerus per e-pos of my sel...
Copyright 2018 by Lizette Ludeke Coetzer Terms Of UsePrivacy Statement